title: Dihunamb
text: Dihunamb! (Dihunomp !) a oa ur gelaouenn viziek e brezhoneg Gwened, a voe embannet etre 1905 ha 1944.
  
  E miz Genver 1905 e voe moullet an niverenn gentañ en Oriant ha dont a reas er-maez betek miz Eost 1944.
  
  Savet e voe gant Loeiz Herrieu a gavas harp buan gant un nebeud tud all evel Yann-Vari Heneu hag Andrev Mellag. Loeiz Herrieu e voe rener ar gelaouenn betek 1944. 
  
  E-barzh Dihunamb e veze kavet pennadoù a bep seurt gant ar gwellañ skrivagnerien eus Bro Gwened : kanaouennoù, krennlavarioù, sorbiennoù, kuzulioù mat evit al labourerien-douar... Dont a reas er-maez bep miz, nemet e-pad ar Brezel-bed kentañ, pa oa Loeiz Herrieu war an talbenn, e reter Bro-C'hall. 395 niverenn a voe embannet en holl ha betek 3 000 den a voe koumanantet.
  
  Berzet e voe ar gazetenn e-pad ur prantad e 1940 gant André Bousquet, isprefed gall an Oriant.
  
  Levrlennadur
  Textes vannetais choisis dans Dihunamb, J. Le Dû ha Y. Le Berre, Studi, Roazhon
  Dihunamb - Studiadenn war ar pennadoù embannet etre 1905 ha 1914, Daniel Carré, Hor Yezh
  
  Liammoù diavaez
  Lod eus niverennoù Dihunamb el lec'hienn Gallica
   Lod eus niverennoù Dihunamb el Levraoueg Niverel Breizhek hag Europeat
  
  Kelaouennoù brezhonek
  Kelaouennoù Breizh aet da get
  Kelaouennoù broadelour breton